CELEX: 62020CA0151
Language: et
Date: 2022-03-22 00:00:00
Title: Kohtuasi C-151/20: Euroopa Kohtu (suurkoda) 22. märtsi 2022. aasta otsus (Oberster Gerichtshofi eelotsusetaotlus – Austria) – Bundeswettbewerbsbehörde versus Nordzucker AG, Südzucker AG, Agrana Zucker GmbH (Eelotsusetaotlus – Konkurents – ELTL artikkel 101 – Kartellikokkulepe, mida menetlesid kaks riigisisest konkurentsiasutust – Euroopa Liidu põhiõiguste harta – Artikkel 50 – Ne bis in idem’i põhimõte – Sama süüteo olemasolu – Artikli 52 lõige 1 – Ne bis in idem’i põhimõtte piiramine – Tingimused – Üldist huvi teeniva eesmärgi taotlemine – Proportsionaalsus)

16.5.2022   
            
            
               ET
            
            
               Euroopa Liidu Teataja
            
            
               C 198/4
            
         
      Euroopa Kohtu (suurkoda) 22. märtsi 2022. aasta otsus (Oberster Gerichtshofi eelotsusetaotlus – Austria) – Bundeswettbewerbsbehörde versus Nordzucker AG, Südzucker AG, Agrana Zucker GmbH
      (Kohtuasi C-151/20) (1)
      
      (Eelotsusetaotlus - Konkurents - ELTL artikkel 101 - Kartellikokkulepe, mida menetlesid kaks riigisisest konkurentsiasutust - Euroopa Liidu põhiõiguste harta - Artikkel 50 - Ne bis in idem’i põhimõte - Sama süüteo olemasolu - Artikli 52 lõige 1 - Ne bis in idem’i põhimõtte piiramine - Tingimused - Üldist huvi teeniva eesmärgi taotlemine - Proportsionaalsus)
      (2022/C 198/05)
      Kohtumenetluse keel: saksa
      
         Eelotsusetaotluse esitanud kohus
      
      Oberster Gerichtshof
      
         Põhikohtuasja pooled
      
      
         Taotleja: Bundeswettbewerbsbehörde
      
         Vastustajad: Nordzucker AG, Südzucker AG, Agrana Zucker GmbH
      
         Resolutsioon
      
      
                  1.
               
               
                  Euroopa Liidu põhiõiguste harta artiklit 50 tuleb tõlgendada nii, et sellega ei ole vastuolus see, kui ühe liikmesriigi konkurentsiasutus alustab ettevõtja suhtes menetlust ja olenevalt olukorrast määrab talle trahvi ELTL artikli 101 ja riigisisese konkurentsiõiguse vastavate normide rikkumise eest tegevuse tõttu, millel oli konkurentsivastane eesmärk või tagajärg selle liikmesriigi territooriumil, samas kui teise liikmesriigi konkurentsiasutus mainis juba seda tegevust lõplikus otsuses, mille ta selle ettevõtja suhtes tegi ELTL artikli 101 ja selle teise liikmesriigi konkurentsiõiguse vastavate normide rikkumise menetluse tulemusena, tingimusel et see otsus ei põhine konkurentsivastase eesmärgi või tagajärje tuvastamisel esimese liikmesriigi territooriumil.
               
            
                  2.
               
               
                  Euroopa Liidu põhiõiguste harta artiklit 50 tuleb tõlgendada nii, et konkurentsiõiguse rakendamise menetlus, milles tulenevalt puudutatud isiku osalemisest leebusprogrammis saab selle õiguse rikkumise üksnes tuvastada, võib kuuluda ne bis in idem’i põhimõtte kohaldamisalasse.
               
            
         (1)  ELT C 209, 22.6.2020.